als_Latn dik_Latn sag_Latn
Kandidati për deputet i Partisë Socialiste për qarkun Tiranë Arben Ahmetaj, i deleguar në Bashkinë Kavajë dhe Rrogozhinë, prezantoi zyrtarisht Kandidatin e PS për Kryetar të Bashkisë Kavajë, Dorian Murati.
Duke folur për zgjedhjet e 25 qershorit, Ahmetaj tha se kjo nuk është një betejë me demokratët e këtij qyteti dhe se Partia Demokratike nuk ka ofruar asnjë alternativë për Kavajën:
“Demokratët e këtij qyteti kanë ngelur jetimë. A e keni parë listën e Partisë Demokratike?! Nuk ka asnjë përgjegjës politik për këtë qytet fantastik! Nuk ka asnjë përgjegjës politik që të vijë të ulet gju më gju me ju, t’ju qajë hallet dhe të mbajë nesër përgjegjësi. Kjo është braktisje e qytetit të Kavajës dhe për këtë arsye, është shumë e rëndësishme që betejën të mos e bëjmë tradicionale, por ta bëjmë me shumë modesti, me shumë dashuri dhe të ftojmë këdo që voton Partinë Demokratike që në 25 qershor të vijë të votojë për Partinë e Shqiptarëve, për Partinë Socialiste të Shqipërisë” – theksoi Ahmetaj.
“Çdo vote që shkon përtej emrit të Partisë Socialiste, është votë që na kthen mbrapa, – tha Ahmetaj duke ftuar qytetarët të mos e cojnë votën dëm në favor të partive të vogla.
Kandidati i Partisë Socialiste për Kryetar të Bashkisë Kavajë, Dorian Murati tha se Kavaja me Partinë Socialiste do të vazhdojë rrugën e transformimit të thellë urban, duke u kthyer në një destinacion turizmi.
“Aletatë e mi në këtë fushatë do të jenë të rinjtë, gratë, të moshuarit, burrat dhe punëtorët e thjeshtë e të ndershëm që i shërbejnë këtij qyteti të mrekullueshëm. Në 25 qershor, Bashkia së bashku me Edi Ramën dhe Arben Ahmetaj, do të vazhdojë punën e saj për të ndërtuar qendrën e Luzit, qendrën e Golemit, qendrën e Synejit, qendrën e Helmasit, ashtu sic ne bëmë qendrën e Kavajës” – tha Murati.
als_Latn als_Latn als_Latn als_Latn als_Latn als_Latn